stanford-oval/wikipedia huggingface dataset:
דינמיקה של אופניים ואופנועים
דינמיקה צידית (Lateral dynamics) > תאוריית התנועה הצידית (Lateral motion theory) > נדנוד עז

נדנוד עז נחשב כזה של 4–10 תנודות בשנייה בעיקר בחלק הקדמי בלבד (גלגל קדמי, מזלג וכידון), ובדרך כלל בנוסף גם סבסוב של המסגרת האחורית . אי יציבות זו מתרחשת בעיקר במהירות גבוהה. ניתן לתקן תנודות עזות על ידי הפחתת מהירות, מיקום או אחיזה של הכידון, ועלול להיות קטלני במקרה של אובדן שליטה.
נדנוד עז מתפתח כתוצאה מאי סדירות קטנה אחרת, כגון אסימטריה של המזלג אשר גורם להאצה של הגלגל לצד אחד. ניסיון לתקן באמצעות הפעלת כוח לכיוון השני תגרום לתהליך לחזור על עצמו. אם אין שיכוך מספיק בהיגוי, התנודה תגדל עד להתרחשות כשל במערכת. ניתן לשנות את תדירות התנודות על ידי שינוי המהירות קדימה או הגברת הקשיחות בהיגוי, אך בכל מקרה הרוכב הוא המרכיב העיקרי להפחתתו.
דינמיקה צידית (Lateral dynamics) > תאוריית התנועה הצידית (Lateral motion theory) > קריטריונים לעיצוב

מאפייני העיצוב המבני של אופניים ואופנועים הם בעלי השפעה על מצבים של נדנוד.
קשיחות המבנה של המסגרת האחורית ושל ציר הגלגל, משפיעה באופן מהותי על שיכוך מצב הנדנוד. בסיס גלגלים ומהלך ארוך וזווית היגוי שטוחה מסייעים לשיכוך הנדנוד, וכך גם מיקום ציר הפיתול של המזלג הקדמי נמוך ככל האפשר. בנוסף, ניתן להקטין מצב נידנוד באמצעות הגברת השיכוך על הציר האחורי או הגברת העומס עליו וכן שימוש בצמיגים בעלי קמבר קשיח המשולב ברכות מבנית הם בעלי תרומה משמעותית בהפחתת הנדנוד.
דינמיקה אורכית (Longitudinal dynamics)

על אופניים ואופנועים מופעלים מגוון של כוחות ותנועות בציר האורך. בדרך כלל, כאשר הגלגל הקדמי פונה הצידה, כל המסגרת האחורית נוטה מעט קדימה, בהתאם לזווית ציר ההיגוי ולגודל המהלך. באופניים ואופנועים בעלי בולמי זעזועים קדמיים, אחוריים או שניהם, משתמשים בתיקון של התצורה הגאומטרית שלהם, במיוחד בתגובה לכוחות בלימה, האצה, פנייה, העברת הכוח וגרר אווירודינמי.
העומס על הגלגלים משתנה בהתאם למיקום מרכז הכובד, והוא תלוי במספר הנוסעים, המטען, ומיקום הנוסעים והמטען, וגם בהאצה ובהאטה. תופעה זו מכונה בשם העברת עומס או העברת משקל ומספקת אתגרים והזדמנויות הן לרוכבים והן למעצבים. כך לדוגמה, רוכבים יכולים להשתמש בו כדי להגביר את החיכוך הזמין לצמיג הקדמי בסיבובים, וניסיונות להפחית את דחיסת בולמי הזעזועים הקדמיים במהלך בלימה חזקה הובילו לעיצובי מזלג שונים.
כלל כוחות הגרר האווירודינמי יכולים להיחשב כפועלים בנקודה אחת, הנקראת מרכז הלחץ. במהירויות גבוהות, הדבר יוצר מומנט על הגלגל המניע-האחורי וגורם להעברת עומס נטו מהגלגל הקדמי לגלגל האחורי. בנוסף, בהתאם לצורת האופניים ולצורת כל פיירינג המותקן על אופנוע עשוי להיווצר עילוי אווירודינמי שיביא להפחתה נוספת של העומס על הגלגל הקדמי.
דינמיקה אורכית (Longitudinal dynamics) > יציבות

למרות שאופניים ואופנועים הם יציבים במצב נייח, הם עלולים להפוך לבלתי יציבים בציר האורך בזמן האצה או האטה, וניתן לנתח באמצעות החוק השני של אוילר את כוחות התגובה הקרקעיים שנוצרו.
אם מרכז הכובד נמצא מאחורי או מתחת לקו שבין משטח המגע של הגלגל הקדמי בקרקע והקו האופקי שבין מרכזי הגלגלים, כמו ברוב אופני טנדם או אופני שכיבה עם בסיס גלגלים ארוך, כמו גם במכוניות, הגלגל הקדמי לא יוכל ליצור כוח בלימה חזק עד כדי היפוך, כמו שאפשרי באופניים זקופים ומכונה "סטופי", אפילו בתנאים הטובים ביותר.
באופן דומה, אופניים ואופנועים חזקים יכולים לייצר מספיק מומנט בגלגל האחורי כדי להרים את הגלגל הקדמי מהקרקע בתמרון המכונה "וילי", כתלות בחיכוך הזמין, מרכז הכובד וההספק.
דינמיקה אורכית (Longitudinal dynamics) > בלימה בהתאם לתנאי הקרקע

לצורך בלימה, הרוכב בתנועה מבצע שינוי של מהירות המסה המשולבת שלו ושל האופניים. זוהי תאוצה שלילית בכיוון התנועה. ככל שהתאוצה השלילית גדולה יותר כך הזמן הדרוש לשינוי מהירות קצר יותר
כוח הבלימה שיש להפעיל על כל גלגל תלוי הן בתנאי הקרקע והן באיזון המשקל המועמס על הגלגלים בכל עת.
כדי להפחית את השפעת הגורמים הסביבתיים ותנאי הקרקע הרוכב יכול לעמוד ולנטות קדימה בעת בלימה על מנת להסיט את מרכז הכובד ובכך להגביר את העומס והחיכוך על הגלגל הקדמי .
גורמים נוספים המשפיעים על עוצמת ואיכות הבלימה הם: אם הקרקע רטובה או יבשה, טמפרטורת הצמיג והקרקע, החלקות או החספוס של הקרקע, המוצקות או הרפיון של הקרקע.
דינמיקה אורכית (Longitudinal dynamics) > בלימה

רוב כוח הבלימה של אופניים ואופנועים סטנדרטיים במצב זקוף מגיע מהגלגל הקדמי. אם הבלמים עצמם חזקים מספיק, ניתן לבצע החלקה של הגלגל האחורי, וליצור כוח עצירה מספיק על מנת להפוך את האופניים והרוכב מעל הגלגל הקדמי. למרות זאת בכלים ארוכים או נמוכים, כמו אופנועי תיור, תיתכן החלקה של הצמיג הקדמי אשר עלול לגרום לאובדן שיווי משקל. בהנחה שאין איבוד שיווי משקל, ניתן לחשב ביצועי בלימה מיטביים בהתאם לגאומטריה של האופניים, מיקום מרכז הכובד של האופניים והרוכב, ומקדם החיכוך המרבי.
כאשר מותקנים בולמי זעזועים קדמיים, במיוחד צינורות מזלג טלסקופיים, העלייה בכוח ההצמדה כלפי מטה על הגלגל הקדמי במהלך בלימה עלולה לגרום לבולמים להידחס ולהנמיך את החלק הקדמי. טכניקת רכיבה המנצלת את האופן שבו בלימה מגבירה את הכוח כלפי מטה על הגלגל הקדמי ידועה בשם בלימת שבילים.
דינמיקה אורכית (Longitudinal dynamics) > בלימה > בלימת גלגל קדמי

הגורמים המגבילים האטה מרבית בבלימת הגלגל הקדמי הם: הערך המרבי של חיכוך סטטי בין הצמיג לקרקע, החיכוך הקינטי בין רפידות הבלמים והחישוק או הדיסק, שיעור הנטייה של האופניים והרוכב מעל הגלגל הקדמי.
עבור אופניים ואופנועים זקופים על אספלט יבש עם בלמים מצוינים, שיעור ההטיה יהיה כנראה הגורם המשפיע ביותר. מרכז הכובד המשולב של אופניים ואופנועים זקופים ורוכב טיפוסי יהיה כ-60 ס"מ מאחורי נקודת המגע של הגלגל הקדמי והכביש ובגובה של 120 ס"מ. מצב זה מאפשר האטה מרבית של 5 מ' לשניה^2. אם הרוכב מטה את מיקומו אחורה ומטה, ניתן להשיג האטה גדולה יותר.
דינמיקה אורכית (Longitudinal dynamics) > בלימה > בלימת גלגל אחורי

בלם אחורי של אופניים ואופנועים במצב זקוף יכול לייצר כוח בלימה מקסימלי של 2.5 מ' לשניה^2, כלומר רק חצי מעוצמת הבלימה באמצעות הגלגל הקדמי. כל אופניים ואופנוע עם בלם אחורי בלבד כפופים למגבלה זו. למרות זאת קיימים מצבים שבהם עדיפה בלימה באמצעות הגלגל האחורי בלבד כגון:
בנסיעה על משטחים חלקלקים או משטחים גבשושיים בעלי מקדם חיכוך נמוך העלולים לגרום להחלקת הגלגל הקדמי ולאבדן שווי משקל.
במצב של תקר בצמיג הקדמי, בלימת גלגל עם תקר עלולה לגרום לצמיג לרדת מהחישוק ולגרום לאובדן שיווי משקל.
בלימה מכוונת של הגלגל האחורי במטרה לגרום להחלקה של החלק האחורי ויצירת היגוי יתר לצורך השגת רדיוס פנייה קטן יותר בפניות הדוקות. פעולה יזומה מסוג זה דורשת מיומנות גבוהה של הרוכב.
באופניים ואופנועים בעלי בסיס גלגלים ארוך נדרש בלם אחורי טוב מכיוון שמרכז הכובד שלהם ממוקם בסמוך לגלגל האחורי.
דינמיקה אורכית (Longitudinal dynamics) > בלימה > טכניקת בלימה

דעת המומחים משתנה בין "השתמש בשתי הידיות באופן שווה ומייד" ועד "הדרך המהירה ביותר לעצור אופניים ואופנועים בעלי בסיס גלגלים רגיל הוא להפעיל את הבלם הקדמי בכוח מקסימלי עד שהגלגל האחורי עומד להתרומם מהקרקע", כל זאת כתלות בתנאי הדרך, רמת מיומנות הרוכב, והאטה מקסימלית הנדרשת.
שיכוך

אופניים יכולות להיות מצוידות בבולם זעזועים קדמי בלבד, אחורי בלבד, ללא בולמי זעזועים כלל, או בשניהם כמו באופנועים. הללו פועלים בעיקר במישור הסימטריה המרכזי, תוך השפעה צידית. המטרות של בולמי הזעזועים הן להפחית את הרעידות שחווה הרוכב, לשמור על מגע קבוע של הגלגלים עם הקרקע, להפחית את אובדן המומנטום בעת רכיבה מעל מכשול, להפחית את כוחות הפגיעה הנגרמים מקפיצות או נפילות ולשמור על תקינות הרכב. הפרמטרים העיקריים של בולמי זעזועים הם קשיחות, יכולת שיכוך, תגובתיות למסה הנשענת עליהם ומאפייני צמיגים.
רטט

חקר הרעידות באופניים ואופנועים כולל את מכלול הגורמים שלו, כגון איזון מנוע, איזון גלגלים, השפעת פני הקרקע ואווירודינמיקה. המחקר דן בהעברתו, ספיגתו, והשפעותיו על הכלי, הרוכב והבטיחות. גורם חשוב בכל ניתוח רטט הוא השוואה של התדרים הטבעיים של המערכת עם תדרי ההנעה האפשריים של מקורות הרטט. כאשר קיימת התאמה קרובה נגרמת תהודה מכנית שיכולה לגרום לאמפליטודות גדולות. האתגר בשיכוך רעידות הוא ליצור התאמה אנכית מבלי לפגוע בקשיחות המסגרת הדרושה לצורך העברת הכוח והתנגדות לפיתול. בנוסף, יש להתגבר על האפשרות של כשל כתוצאה מעייפות החומר. השפעות הרטט על הרוכב כוללות אי נוחות, אובדן יעילות, תסמונת רטט יד-זרוע (מחלת היד הלבנה), שהיא צורה משנית של מחלת רנו ורטט של כל הגוף. מכשירים שונים המורכבים על הכלי או על גוף הרוכב עלולים להיות מושפעים מרטט ולשקף נתונים לא מדויקים או קשים לקריאה.
רטט > באופניים

הגורם העיקרי לרעידות באופניים תקינים הוא המשטח עליו הם נעים. בנוסף לצמיגים פנאומטיים ובולמי זעזועים, פותחו מגוון טכניקות לשיכוך רעידות לפני שהן פוגעות ברוכב. אלה כוללים חומרים, כגון בנייה מסיבי פחמן של המסגרת או רכיבים מרכזיים כגון המזלג הקדמי, מוט המושב או הכידון. עיצוב צינורות בפרופיל לא מעוגל, תומכות מושב מעוקלות, וציפויי ג'ל באזורי אחיזת הכידון והמושב .
רטט > באופנועים

באופנועים, בנוסף למשטח עליו הם נעים, נוצרות רעידות כתוצאה מתנועות פנימיות של המנוע והגלגלים, אם אינם מאוזנים. היצרנים משתמשים במגוון טכנולוגיות כדי להפחית או לשכך רעידות אלו, כגון בוכנות איזון במנוע, תושבות מנוע עשויות גומי ומשקולות איזון בחישוקי הגלגלים. אמצעים נוספים יכולים להיות משקולות כידון, מדרכי רגל מבודדים ומשקולות איזון למנוע. במהירויות גבוהות, אופנועים ורוכביהם עלולים לחוש רעידות גם ממקור אווירודינמי כתוצאה משינויים בזרימת האוויר על פני חלקים שונים של הכלי, כגון מגן הרוח אשר גם אותם ניתן לעצב במטרה להפחית את השפעת הרטט.
לקריאה נוספת

"Angular momentum and motorcycle counter-steering: A discussion and demonstration", A. J. Cox, Am. J. Phys. 66, 1018–1021 ~1998
"The motorcycle as a gyroscope", J. Higbie, Am. J. Phys. 42, 701–702
The Physics of Everyday Phenomena, W. T. Griffith, McGraw–Hill, New York, 1998, pp. 149–150.
The Way Things Work., Macaulay, Houghton-Mifflin, New York, NY, 1989
כוחות חיצוניים הפועלים על אופניים במהלך פנייה והטייה: ירוק-משקל. כחול-גרר. חום-התנגדות הקרקע. צהוב-דחף והתנגדות לגלגול. כתום-חיכוך בתגובה לפנייה. סגול-סיכום מומנטים המופעלים על הגלגל הקדמי
אופנוע מדגם צ'ופר בעל זווית היגוי גדולה במיוחד
תרשים מונחים. מסומנים: בסיס הגלגלים, זווית ציר ההיגוי (caster), המהלך (trail), המרחק מציר ההיגוי למרכז הגלגל הקדמי (offset)
האפקט הגירוסקופי המופעל על הגלגל הקדמי: ירוק-מומנט מופעל, כחול-ציר ההטייה, אדום-ציר ההיגוי
איזון דינמי של כוחות בעת ביצוע פניה: Fr-כוח שקול. Fzf-כוח צנטריפוגלי. Fg-משקל.
הכוחות הפועלים במצב הטיה: N-הכוח הנורמלי, F-חיכוך, m-מסה, r-רדיוס הסיבוב v-מהירות, g-תאוצת הכבידה
פניה הדוקה במירוץ אופנועים: הרוכב מטה את פלג הגוף העליון בחדות מחוץ לאופנוע בכיוון הפנייה ומסיט את הברך לחלקה הפנימי על מנת להתגבר על מסת הכלי הגבוהה בהרבה, המושפעת מן הכוח הצנטריפוגלי הפועל בכיוון ההפוך בהשפעת המהירות הגבוהה
הרמת גלגל קדמי כתוצאה מהאצה חזקה והטיית מרכז הכובד לאחור-וילי
הרמת גלגל אחורי כתוצאה מעצירה חזקה של הגלגל הקדמי והסטת מרכז הכובד קדימה ולמעלה-סטופי
אלכס בעד ונגד

| --- | --- |
 סוגה:  דרמה, נוער
 יוצרים:  מיכל חגי, ליאורה קמינצקי, אביב אלבז
 כותבים:  מיכל חגי
 בימוי:  ליאורה קמינצקי
 שחקנים:  מאיה שואף, אלון אבוטבול, עמית פרקש, מקס אולארצ'יק, דניאל ליטמן
 ארץ מקור:  ישראל
 שפות:  עברית
 מספר עונות:  1
 מספר פרקים:  8
 הפקה
 מפיק:  מיכל שלף
 חברת הפקה:  נגה תקשורת
 עורכים:  מיקי זר וטל שפי
 צלמים:  עמית יסעור
 אורך פרק:  25 דקות
 שידור
 רשת שידור:  ערוץ הילדים (HOT)
 תקופת שידור מקורית:  5 באפריל 2009 – 2009
 
אלכס בעד ונגד היא סדרת טלוויזיה נעורים ישראלית אשר שודרה בערוץ הילדים למנויי HOT, בשנת 2009.
לסדרה תוכננה עונה שנייה שלא יצאה לפועל בסופו של דבר, בשל הרומן של דמויותיהם של מאיה שואף ואלון אבוטבול ב"האלופה 3", בערוץ הילדים חששו לבלבל את הצופים.
עלילה

הסדרה מספרת על אלכס, נערה תיכוניסטית, המנסה לברוח משיעור כתיבה. בעקבות הבריחה הכושלת שלה מהשיעור היא מקבלת עונש לכתוב טור בעיתון בית הספר. רננה, המורה לכתיבה ואחראית מערכת העיתון, מבקשת מאלכס הילדה התיכוניסטית המופרעת לעבוד יחד עם קבוצה בעיתון. אלכס מסרבת ומבקשת מאביה שימציא בשבילה תירוצים. אביה לא מסכים ולכן היא מבקשת זאת מחברה רובי. היא ניגשת לספרייה ובספרייה מתאהבת בירדן, נער בעל עיניים כחולות שעובד בספרייה. היא מבקשת ממנו לכתוב עימה טור לעיתון בעוד שהיא שוכחת שרובי הזמין אותה לפיצה. לאחר שאלכס הבריזה לרובי, הוא נוקם בה ולא מבקש מרננה להוציא את אלכס מהעיתון. אלכס מחויבת לכתוב לעיתון ועם הזמן מגלה שהיא נהנית מזה. רובי חבר של אלכס מגיל שלוש וחצי והם חברים טובים. רובי מאוהב בסתר באלכס ובפרק הסיום השניים מתנשקים.
דמויות

אלכס פרידמן לוי (מאיה שואף) – תלמידה מופרעת. בת של פסיכולוגית דגולה. אימה מתה והיא גדלה עם אביה. מתאהבת בירדן הספרן. חברתה הטובה של איה ושל רובי.
נוח לוי (אלון אבוטבול) – עורך דין ואלמן. אוהב לשמוע קלטות של אשתו המנוחה וללמוד מהן. אבא של אלכס ולירי.
אמה של אלכס (עלית קרייז) – מנטורית ומגישת טלוויזיה שהלכה לעולמה בטרם עת. השפעתה על דמויות המשפחה ניכרת ומלווה אותן לאורך כל הסדרה.
לירי פרידמן לוי (דפנה מלצר) – אחותה הקטנה של אלכס. כוכבת סרטים וטלנובלות מפורסמת. לירי ואלכס מרבות לריב.
אניטה - האמרגנית של לירי. משתתפת עם לירי בטלנובלות.
ירדן (מקס אולארצ'יק) – ספרן זר. בן זוג של מאי ולאחר מכן של איה. אלכס התאהבה בו.
איה (עמית פרקש) – חברתה הטובה של אלכס. בת זוגו של מיכאל ולאחר מכן של ירדן.
רובי (יואב כורש) – חבר טוב של אלכס. מאוהב בה. מקנא בירדן ושונא אותו. כתב בעיתון המערכת.
רננה (שירי גדני) – עורכת העיתון. בטוחה במיוחד בעתידה של אלכס בכתיבה.
מיכאל (דניאל ליטמן) – בן זוגה לשעבר של איה.
הערות שוליים

↑  הודעות כלליות, חופשת פסח 09 בערוץ הילדים, באתר News1 מחלקה ראשונה, 12 במרץ 2009
↑  תיגל נשיא, עכבר העיר, מה לראות השבוע? "אחת שיודעת" וכל השאר, באתר הארץ, 5 באפריל 2009
↑  אדם סרור, לא לפני הילדים, באתר ynet, 20 ביולי 2009
↑  ynet, אלון אבוטבול לילדים, באתר ynet, 23 בדצמבר 2008
קוזל (בירה)

| --- | --- |

 סוג:  מותג בירה 
 יצרן:  Velké Popovice Brewery 
 מוצא:  צ'כיה 
 מועד הכנה ראשוני:  1874 
 
ולקופופוביץ' קוזל (בצ'כית: Velkopopovický Kozel) היא בירה צ'כית המיוצרת מאז 1874. המבשלה נוסדה בוולקה פופוביצ'ה, עיירה שממוקמת 25 ק"מ דרומית מזרחית לפראג. הסמל של החברה והבירה הוא עז (קוזל פירושו "עז זכר" בצ'כית). החברה נקנתה ב-2002 על ידי חברת הבירה והמשקאות הדרום אפריקנית SABMiller(אנ') ונמכרה לחברה היפנית אסהי ב-2016. הבירה נמכרת גם בישראל.
היסטוריה

האזכור ההיסטורי הראשון של המבשלה מתוארך למאה ה-14. מקורה של המבשלה בכפר הגדול Velké Popovice בבוהמיה, כפי שאנו מכירים אותה היום, במאה ה-19. לאחר שנים של חילוקי דעות ודעיכה הדרגתית של המבשלה, היא נקנתה על ידי איל תעשייתי עשיר, פרנטישק רינגהופר, שהיה ראש עיריית סמיכוב (חלק מרובע פראג 5 מאז 1922) ואחד היזמים המצליחים באותה תקופה.
המבשלה נבנתה בשנת 1875, למרות שהמנה הראשונה של בירה קוזל נרקחה בשנה הקודמת. המבשלה הציגה טכנולוגיות חדשות, שהולידו את ההיסטוריה המודרנית שלה. בתחילת המאה ה-20 עברה את השחזור הגדול השני שלה וכושר הייצור שלה הוגדל ל-90,000 הקטוליטר (9 מיליון ליטר) בשנה מ-18,000 המקוריים בהתחלה.
המבשלה שרדה את מלחמת העולם הראשונה, פעלה במצב מוגבל וללא חידושים רבים. היא צמחה שוב בתקופה שבין המלחמות. קוזל התפרסמה בזכות הבירה הכהה של 14° "בוק". אולם מלחמת העולם השנייה הביאה להגבלות ייצור חדשות לכל המבשלות ומבשלת הפרוטקטורט, כלומר מדינת חסות של גרמניה הנאצית, התמודדה עם בעיות ברכישת חומרי הגלם שהיו דרושים לה.
לאחר המלחמה הולאמה המבשלה והתמודדה עם מחסור בעובדים. בשנת 1951 הנהלת החברה פתרה בעיה זו על ידי העסקת נשים במבשלה. היחס בין נשים לגברים נותר כמעט 1:1 עד 1962 והביקבוק היה אך ורק בידי נשים. בשנת 1965, קוזל סיפקה את הבירה הראשונה בעולם במיכליות והולידה את המסורת של מיכליות פאבים.
לאחר שלושים שנות סוציאליזם השיגה המבשלה עצמאות ב-1991 וב-1992 הפכה לחברה בע"מ. בשנת 2002, קוזל ומבשלת רדגאסט נרכשו על ידי מבשלת פילזנר אורקוול, חלק מקונגלומרט הבירה SABMiller. בשנת 2016 קוזל היה אחד המותגים שנמכרו על ידי SABMiller ל-Asahi Breweries (אסהי).
בשנת 2012, בירה קוזל בפחיות הייתה נושא לפרסום ויראלי ברוסיה: היא שוגרה לחלל, והבירה הוצנחה בחזרה במצנח והכל הועבר באמצעות מצלמה מקוונת.
קמיע עיזים

מקור השם קוזל וסמלו הוא בתקופה שלאחר מלחמת העולם הראשונה. פירושו של קוזל כאמור הוא "עז זכר" בצ'כית, ובירה כהה נקראה באותה תקופה בוק (Bock), שפירושה "עז" בגרמנית.
באותה תקופה הייתה תחרות רבה בתחום בישול הבירה. מייסד המבשלה עמנואל רינגהופר הבין שיש צורך להבחין בין המבשלה למתחרותיה והחל לבשל בוולקה פופוביצ'ה בירה חזקה וכהה על פי המסורת המקומית, שהייתה מכונה במקום קוזל (Kozel). באותה תקופה עבר צייר צרפתי בוולקה פופוביצ'ה, שהתרגש מהאירוח של האנשים המקומיים, ומתוך הכרת תודה להם החליט ליצור סמל למבשלה. הצייר קיבל השראה מדמות העז, והפך אותו לסמל. מאז, כל בירה מבית וולקה פופוביצ'ה הייתה ידועה בשם קוזל, וקמיע החיה מעטר את התווית כבר כמעט מאה שנים.
הייצור

החברה מבשלת סוגי בירה שונים:
Kozel 10 - בירה מהחבית 10° חיוורת, עם 4.2% ABV .
Kozel 11 - לאגר חיוור 11°, עם 4.6% ABV. זה קיים בשוק מאז 2005.
Kozel Černý – בירה מהחבית כהה עם 3.8% ABV. לבירה הזו יש קצף כהה יוצא דופן.
Kozel Řezaný – תערובת של לאגרים בהירים וכהים, עם 4.6% ABV.
Kozel Mistrův Ležák - לאגר חיוור 12°, עם 4.8% ABV.
Kozel Mistrův Tmavý – לאגר כהה, עם 4.4% ABV.
Kozel Nealko – בירה לא אלכוהולית, עם מקסימום. 0.5% ABV.
קוזל 10
קוזל 11
Kozel Mistrův Ležák
Kozel Černý
קוזל זכתה בפרסים רבים ושונים כולל פרס הבירה האוסטרלית, הבירה הצ'כית של השנה, גביע הבירה העולמי ועוד. קוזל פרימיום זכתה בפרסים באליפות העולם בבירה בשיקגו בשנים 1995, 1996 ו-1997.
קוזל הפכה למותג הבירה הצ'כי הנמכר ביותר בעולם. היא נמכרת כיום בכשלושים מדינות ברחבי העולם. ייצור מורשה החל בינואר 2001 בסלובקיה, מאוחר יותר בקלוגה, אוליאנובסק ובולדיווסטוק ברוסיה. בהונגריה קוזל מבושלת בבודפשט ובאוקראינה בדונייצק. לאחרונה קוזל נכנסה לשווקים חדשים בסקנדינביה, בריטניה, רומניה, קנדה, ישראל, יוון, קזחסטן ואיטליה. Efes מולדובה, Efes גאורגיה ואפס טורקיה החלו בייצור של Kozel. Kozel Dark מראה צמיחה תלולה בשוק הבירה הדרום קוריאני. הסיבה העיקרית לגידול של קוזל דארק בהיקף המכירות היא גיוון בטעמים של הצרכנים.
פרסים

פרסים שקיבל קוזל בתחרויות בירה צ'כיות ובינלאומיות.
2012
מקום 1 Velkopopovický Kozel 11° (קטגוריה: 11° בירה) - בירה צ'כית של השנה, צ'כיה
2011
מקום 2 Velkopopovický Kozel Medium (קטגוריה: לאגר) - Zlatý pohár PIVEX, צ'כיה
מקום ראשון Velkopopovický Kozel Medium (11° הטוב ביותר בקטגוריית לאגר) - Zlatý pohár PIVEX, צ'כיה
מקום 2 Velkopopovický Kozel Medium - פרסי בירה אוסטרליים, אוסטרליה
2010
מקום 3 Velkopopovický Kozel Premium - גביע הבירה העולמי, ארצות הברית
מקום 2 Velkopopovický Kozel Medium - פרסי בירה אוסטרליים, אוסטרליה
מקום 2 Velkopopovický Kozel Premium - פרסי בירה אוסטרליים, אוסטרליה
מקום 2 Velkopopovický Kozel Dark - פרסי הבירה האוסטרליים, אוסטרליה
מקום 1 Velkopopovický Kozel Premium - בירה צ'כית של השנה, צ'כיה
מקום 2 Velkopopovický Kozel Medium - בירה צ'כית של השנה, צ'כיה
2009
תעודת איכות Velkopopovický Kozel Medium - Zlatý pohár PIVEX, צ'כיה
מקום ראשון Velkopopovický Kozel výčepní světlý - Zlatý pohár PIVEX, צ'כיה
מקום 1 Velkopopovický Kozel Premium - בירה צ'כית של השנה, צ'כיה
מקום 3 Velkopopovický Kozel výčepní světlý - בירה צ'כית של השנה, צ'כיה
2008
תעודת איכות Velkopopovický Kozel výčepní světlý, בינוני, פרימיום - Zlatý pohár PIVEX, צ'כיה
מקום ראשון Velkopopovický Kozel Medium - בירה צ'כית של השנה, צ'כיה
מקום 2 Velkopopovický Kozel Premium - בירה צ'כית של השנה, צ'כיה
2007
מקום 3 Velkopopovický Kozel výčepní tmavý - פרסי הבירה האוסטרליים, אוסטרליה
מקום 3 Velkopopovický Kozel Premium - פרסי בירה אוסטרליים, אוסטרליה
2006
מקום 2 Velkopopovický Kozel výčepní světlý - Zlatý pohár PIVEX, צ'כיה
מקום 1 Velkopopovický Kozel Premium - Monde Selection, בלגיה
מקום 2 Velkopopovický Kozel výčepní světlý - Monde Selection, בלגיה
מקום שני Velkopopovický Kozel výčepní tmavý - Monde Selection, בלגיה
2005
מקום 2 Velkopopovický Kozel výčepní světlý - Zlatý pohár PIVEX, צ'כיה
Certifikát kvality Velkopopovický Kozel Premium - Zlatý pohár PIVEX, צ'כיה
2004
מקום 1 Velkopopovický Kozel Premium - גביע הבירה העולמי, ארצות הברית
מקום 2 Velkopopovický Kozel výčepní světlý - גביע העולם בבירה, ארצות הברית
מקום ראשון Velkopopovický Kozel výčepní tmavý - פרסי הבירה האוסטרליים, אוסטרליה
2003
תעודת זהב לאיכות ארוכת טווח ומאוזנת של הבירה Velkopopovický Kozel výčepní světlý - Zlatý pohár PIVEX, צ'כיה
2002
מקום 2 Velkopopovický Kozel Premium - בירה צ'כית של השנה, צ'כיה
2001
מקום 1 Velkopopovický Kozel Premium - פסטיבל בירה, הלסינקי, פינלנד
1997–1998, 2000-2005
בירה כהה של השנה - בחירת הקוראים, Pivní kurýr, צ'כיה
1995–1997, 1999
מקום ראשון Velkopopovický Kozel Premium - Pivní mistrovství světa, שיקגו ארצות הברית
ראו גם

הבירה בצ'כיה
הערות שוליים

1 2  History(הקישור אינו פעיל, March 2023) - Velkopopovický Kozel
↑  History of the brewery - Velkopopovický Kozel
↑  "Asahi completes Miller Brand acquisition as Kirin buys Brooklyn Brewery stake". 12 באוקטובר 2016. {{cite web}}:  (עזרה)
↑  "Český Kozel letěl v Rusku do vesmíru. Tmavé pivo porazilo světlé". iDNES.cz (בצ׳כית). 23 ביולי 2012. {{cite news}}:  (עזרה)
↑  Mascot - Velkopopovický Kozel
↑  "Naše Pivo, Velkopopovický Kozel". Kozel.cz (בצ׳כית).
↑  Velkopopovický Kozel is the most successful Czech beer abroad - Velkopopovický Kozel
↑  "Kozel je nejúspěšnější i v Rusku a jezdí ho k nám studovat světoví pivaři, říká šéf obchodu Prazdroje". Hospodářské noviny (בצ׳כית). 25 במרץ 2016. {{cite news}}:  (עזרה)
↑  Kozel, Kozel (ברומנית)
↑  "Czech beer, "Kozel Dark" ... Sales volume increased four times from last year". Sportschosun(스포츠조선).
↑  Awards - Velkopopovický Kozel
מבשלת וולקופופוביץ' קוזל
פרנטישק רינגהופר
קמיע אולדה
אולדה מתוארת על כוס קוזל
Velkopopovický Kozel 10° Světlý
חלק היסטורי של המבשלה
לוגו לשעבר
יער אשתאול

| --- | --- |

 נתונים ומידות
 שטח:  12,000 דונם
 מיקום
 מדינה:  ישראל ישראל
 מיקום:  אשתאול 
 קואורדינטות:  31°48′00″N 34°59′00″E﻿ / ﻿31.8°N 34.98333333°E﻿ / 31.8; 34.98333333
  (למפת השפלה מוגדלת) יער אשתאול(למפת השפלה רגילה) יער אשתאול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער אשתאול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער אשתאול
 
יער אשתאול
יער אשתאול (נקרא גם יער הראל) הוא חורש בסמוך למושב אשתאול, הנמצא ממערב לירושלים, חלק מפארק יצחק רבין. היער ניטע על ידי גרעין התיישבות של עולי תימן וקרן קיימת לישראל.
הגישה ליער היא מכביש הגבורה, מחלף שמשון - צומת נחשון (כביש 44).
היסטוריה

היער ניטע על ידי גרעין ההתיישבות הראשון של עולי תימן, שהתיישבו במקום עם תום מלחמת העצמאות. השם אשתאול, שהיה שייך ליישוב המקראי, השתמר בשמו של המושב שהוקם בדצמבר 1949.
צמחייה

מרבית העצים שניטעו ביער הם עצי אורן ממין אורן ירושלים, אשר עמידים בפני תנאי קרינת שמש ישירה ומתמודדים עם הקרקע הסלעית והגירית באזור. בעקבות הייעור באזור טויבה הקרקע והתפתחה מערכת תת-יער מתחת לחופת העצים, שהחלה להוות בית גידול לבעלי חיים וצמחים כגון עכבישים, טחביות, שלשולים וחיפושיות שונות. בעצי האורן צומחת גם פטריית האורנייה.
בשלהי החורף, היער עשיר בנרקיסים ורקפות.
אתרים

היער גובל ביישוב היהודי-ערבי נווה שלום. בסמוך ליישוב ממוקם חניון "סוכת שלום", שהוקם לכבוד איש השמאל אייבי נתן. החניון מקשר אל דרך בורמה ועיינות סוסין.
ביער הוקם "מצפור לטרון", מגדל שמירה שנותר מחורר בכדורים בעקבות קרבות לטרון. אתר נוסף ביער הקשור למלחמת העצמאות הוא "נקודת גובה 314" בה התרחש חלק מ"מבצע יורם" (8-9 ביוני 1948) בה תקפו לוחמי חטיבות "הראל" ו"יפתח" את הירדנים ברכס לטרון; כ-100 מלוחמי החטיבות נפגעו בקרב זה.
ביער ממוקם חניון לזכרו של אברהם (בומה) גולדשטיין, ובו נקודת תצפית לשפלת החוף וגוש דן. סמוך אליו ממוקמים אתרים כגון  עין מסילה שהיווה תעלת הגנה עבור לוחמי הפלמ"ח במלחמת העצמאות; קטע של פסיפס עגול; וגת עתיקה.
ביער ממוקם מתחם המכונה "יער ניסתור". יער ניסתור נוסד על ידי חבורה שעלתה לארץ, מתוך ציונות, בשנת 1984 מארגנטינה, בעיקר מהעיר רוסריו. נקודת המפגש נמצאת בחניון הסמוך לדרך הרעות על ציר נווה שלום-אשתאול. במקום חניון נופש, שולחנות פיקניק, מתקני משחק לילדים ומקום מוסדר למנגל. מקום מפגש זה הפך לשם דבר בקרב קהילת העולים מארגנטינה.
גלריה

רקפת מצויה ביער אשתאול
טופח ירושלים ביער אשתאול
חבלבל עדין ביער אשתאול
מת'יו פרי (קצין צי)

| --- | --- |

מת'יו פרי
 לידה:  10 באפריל 1794 ניופורט, ארצות הברית 
 פטירה:  4 במרץ 1858 (בגיל 63) ניו יורק, ארצות הברית 
 מקום קבורה:  בית הקברות איילנד (21 במרץ 1866) 
 מדינה:  ארצות הברית 
 בן או בת זוג:  Jane Slidell Perry (1814–?) 
 צאצאים:  Isabella Bolton Perry Tiffany, Sarah Perry Rodgers, Caroline Slidell Perry, Jane Oliver Hazard Hone 
 השתייכות:  הצי האמריקני הצי האמריקני
 תקופת הפעילות:  1809–1855 (כ־46 שנים)
 דרגה:  קומודור
 פעולות ומבצעים
 מלחמת 1812  מלחמת ארצות הברית–מקסיקו  פתיחת יפן למערב
 הנצחה
 פרי הונצח בפסלים רבים ביפן
 
מת'יו קלברייט פרי (באנגלית: Matthew Calbraith Perry;‏ 10 באפריל 1794 – 4 במרץ 1858) היה קומודור בצי האמריקאי, הידוע בשל הצלחתו לפתוח את יפן למערב, אחרי שכפה על היפנים את הסכם קנגאווה. בנוסף, דאג פרי מאוד להכשרתם של קציני הצי, ופעל באופן משמעותי בפיתוח מערך המתלמדים שהיווה בסיס לתוכנית הלימודים באקדמיות הצי בארצות הברית. פרי היה ממובילי המודרניזציה בצי האמריקאי, בתקופה שלאחר פיתוח מנוע הקיטור, והוא נחשב ל"אבי צי הקיטור".